《寓兴七首》
宋代·魏野

秦鉴虽至明，不能自照烛。
楚剑徒云利，翻将自杀戮。
有国苟失贤，若跣瞽双目。
况履艰险途，举步成颠覆。
秦楚昧于斯，宝器徒收畜。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。